pythainlp/thai_wikipedia_clean_20230101 huggingface dataset:
เจอา เกิดวันที่ 18 กันยายน 2524 ที่โซล ประเทศเกาหลีใต้ ก่อนที่เจอาเปิดตัวเป็น Brown Eyed Girls เจอาเคยเป็นสมาชิกของวง OST group 3point แต่เจอาใช้ชื่อ คิม ฮโย-จิน(ชื่อเกิด)ของเธอนั่นเอง เจอาเป็นคนสุดท้ายที่ปล่อยอัลบั้มเดียว
ต้นสังกัดของเธอได้ออกมาบอกว่า เจอา เธอได้ออกเดทกับโปรดิวเซอร์ กับค่าย YG Entertainment ชื่อว่า Choi Pil Kang (also known as PK) มาเป็นเวลาสามปีแล้ว และได้รับการยืนยันจากทวิตเตอร์ของเธอเองด้วย
กรมหมื่นนรินทรพิทักษ์
กรมหมื่นนรินทรพิทักษ์ หรือ พระองค์เจ้า กรมหมื่นนรินทรพิทักษ์ เป็นพระภัสดาในพระเจ้าไปยิกาเธอ กรมหลวงนรินทรเทวี ทั้งเป็นต้นราชสกุล "นรินทรกุล ณ อยุธยา"
กรมหมื่นนรินทรพิทักษ์ มีพระนามเดิมว่า มุก (บางแห่งสะกดว่า มุข) เป็นบุตรของเจ้าพระยามหาเสนาบดี (ผล) มีน้องชายคือเจ้าพระยาอภัยราชา (ปิ่น) ซึ่งเป็นบิดาของเจ้าพระยาบดินทรเดชา (สิงห์ สิงหเสนี)
หลังจากที่มุกเสกสมรสกับพระเจ้าน้องนางเธอ พระองค์เจ้ากุ จึงได้ถูกเรียกว่าหม่อมมุก เพราะเป็นชายผู้ดี ต่อมาได้รับโปรดเกล้าฯ ให้เป็น กรมหมื่นนรินทรพิทักษ์ มีพระโอรส 2 พระองค์ คือ
กรมหมื่นนรินทรพิทักษ์ สิ้นพระชนม์เมื่อเดือน 5 จ.ศ. 1179 ตรงกับ พ.ศ. 2360 และพระราชทานเพลิงพระศพ ณ วัดราชบุรณะ วันพุธที่ 14 พฤษภาคม พ.ศ. 2360 ผู้สืบสันดานของพระองค์กับกรมหลวงนรินทรเทวี คือราชสกุล "นรินทรกุล ณ อยุธยา"
ไบแซนเทียม ล่าแวมไพร์อมตะ
ไบแซนเทียม ล่าแวมไพร์อมตะ  เป็นภาพยนตร์แนวแฟนตาซีสยองขวัญอังกฤษ-ไอร์แลนด์ กำกับโดย Neil Jordan ออกฉายครั้งแรกเมื่อวันที่ 9 กันยายน ค.ศ. 2012 ,31 พฤษภาคม ค.ศ. 2013 ในสหราชอาณาจักร และ28 มิถุนายน ค.ศ. 2013 ในสหรัฐอเมริกา
Filmed in Hastings (UK) - http://www.famouslyhastings.com/visit/byzantium/
Byzantium (film)
รับคำท้าจากพระเจ้า
รับคำท้าจากพระเจ้า  เป็นภาพยนตร์แนวอาชญากรรมสยองขวัญฝรั่งเศส-เดนมาร์กในปี 2013 เขียนและกำกับโดย Nicolas Winding Refn ภาพยนตร์เรื่องนี้ถ่ายทำในกรุงเทพมหานคร ,ประเทศไทย ออกฉายครั้งแรกเมื่อวันที่ 22 พฤษภาคม ค.ศ. 2013
'คิม ฮโย-จิน
Only God Forgives
แหยมยโสธร 3
แหยมยโสธร 3 เป็น ภาพยนตร์ไทยแนวตลกสนุกสนาน เป็นภาคต่อของ "แหยมยโสธร 2" ออกฉายเมื่อวันที่ 8 สิงหาคม พ.ศ. 2556 กำกับและนำแสดงโดย เพ็ชรทาย วงษ์คำเหลา และร่วมแสดงโดย เจเน็ต เขียว, แวววาว วงษ์คำเหลา,อนุวัฒน์ ทาระพันธุ์, เพทาย วงษ์คำเหลา, กฤตฤทธิ์ บุตรพรม, อิงฟ้า เกตุคำ, รัตติยาภรณ์ ภักดีล้น, จิตรลดาพร กันหาวรรค และเฉิน เชิญยิ้ม ภาพยนตร์ทำรายได้ 64 ล้านบาท
เวลาแห่งความสุขก็ได้ล่วงเลยผ่านฝน ผ่านหนาว ผ่านร้อนมาอีกหลายฤดู "กำนันแหยม” (หม่ำ จ๊กมก) ผู้มีรักจริงกับ “คุณนายเจ้ย” (เจเน็ต เขียว) สาวผู้รักมั่นคงมิเคยเสื่อมคลาย ลูกๆ ก็โตจนเรียนจบหรือไม่ก็ออกเรือนกันไปหมด เหลือแค่เพียง “คำผาน” (เพทาย วงษ์คำเหลา) ที่ยังเรียนไม่จบ ซ้ำชั้น ม.ศ.5 มาสามปี สร้างความกังวลใจให้กับกำนันแหยมและเจ้ยเรื่อยมา
จนกระทั่ง “คฑาเทพ” (ลิขิต บุตรพรม) ลูกชายอีกคนของกำนันแหยมกำลังจะเรียนจบด้านกฎหมายได้กลับมาเยี่ยมบ้านช่วงปิดเทอม ในระหว่างเดินทางกลับบ้านนั้นคฑาเทพก็ได้พบกับ “รำพัน” (อิงฟ้า เกตุคำ) หญิงสาวที่เดินทางกลับมาพร้อมกันโดยบังเอิญ และทั้งคู่ก็ตกหลุมรักกันตั้งแต่แรกเห็น ความรักของทั้งคู่คงจะผลิบานอย่างที่ควรจะเป็น หากแต่ว่า...รำพันดันเป็นลูกสาวคนโตของ “กำนันปอย” (เฉิน เชิญยิ้ม) เพื่อนรักเพื่อนแค้นในอดีตที่ไปแย่งแฟนเก่าของแหยมมา นั่นคือ “คุณนายรำพึง” (เอ็นดู วงษ์คำเหลา) ซึ่งยังมี “รำเพย” (รัตติยาภรณ์ ภักดีล้น) ลูกสาวอีกคนที่เป็นถึงดาวประจำโรงเรียนที่คำผานดันตกหลุมรักเข้าให้อีก แล้วมีหรือที่คำผานจะพลาดการชิงชัยรักนี้
ยายา ซาโนโก
ยายา ซาโนโก (; เกิดเมื่อวันที่ 27 มกราคม ค.ศ. 1993) เป็นนักฟุตบอลชาวฝรั่งเศส ปัจจุบันลงเล่นให้กับฮัดเดอส์ฟีลด์ทาวน์ ในตำแหน่งกองหน้าตัวเป้า และทีมชาติฝรั่งเศส ในชุดเยาวชนอายุไม่เกิน 16, 17, 19, 20 และ 21 ปี
ในการแข่งขันรายการเอมิเรตส์คัพ 2014 ซึ่งเป็นการแข่งขัดนัดอุ่นเครื่องก่อนที่จะเปิดฤดูกาล 2014–15 ในนัดที่อาร์เซนอล พบกับ เบนฟิกา ที่สนามเอมิเรตส์สเตเดียม ซาโนโกยิงประตูให้กับอาร์เซนอลได้ถึง 4 ประตูด้วยกัน ทำให้อาร์เซนอลเอาชนะไปได้ 5–1
ซาโนโก ยิงให้อาร์เซนอลได้เป็นครั้งแรกในการแข่งขันจริง ในรายการยูฟ่าแชมเปียนส์ลีกฤดูกาล 2014–15 ในรอบ 32 ทีม ที่อาร์เซนอลพบกับ โบรุสซีอาดอร์ทมุนท์ ของเยอรมนี ที่สนามเอมิเรตส์สเตเดียม โดยเป็นผู้ยิงให้ทีมขึ้นนำในนาทีที่ 2 และจบลงด้วยชัยชนะของอาร์เซนอลไป 2–0
ในต้นปี ค.ศ. 2015 ซาโนโกได้ย้ายไปเล่นให้กับ คริสตัลพาเลซ ในแบบยืมตัวจนจบฤดูกาล และลงเล่นทันทีในพรีเมียร์ลีกนัดที่ 22 ของฤดูกาล ที่คริสตัลพาเลซเป็นฝ่ายเอาชนะ เบิร์นลีย์ ไปได้ 2–3 ที่สนามเทิร์ฟมัวร์ โดยซาโนโกได้รับใบเหลืองในนาทีที่ 75
ซาโนโกยิงประตูแรกให้กับคริสตัลพาเลซ ในรายการเอฟเอคัพรอบ 4 ที่คริสตัลพาเลซพบกับ เซาแทมป์ตัน ที่สนามเซนต์แมรีส์สเตเดียม ผลการแข่งขัน คริสตัลพาเลซชนะไป 2–3 โดยซาโนโกยิงได้ในนาทีที่ 21 และมีส่วนในการทำประตูแรกในนาทีที่ 11 เมื่อเป็นผู้ยิงจังหวะแรก แต่ไม่เป็นประตูเพราะติดการป้องกันของเฟรเซอร์ ฟอร์สเตอร์ ผู้รักษาประตูของเซาแทมป์ตัน และลูกฟุตบอลไปเข้าทางของมารวน ชามัก ซึ่งก็เป็นผู้เล่นเก่าของอาร์เซนอล ยิงเข้าประตูไป
จากนั้นเมื่อจบฤดูกาล ซาโนโกก็ได้ย้ายไปเล่นให้กับอายักซ์อัมสเตอร์ดัม ในเอเรอดีวีซี ประเทศเนเธอร์แลนด์ ด้วยการยืมตัวเป็นระยะเวลา 1 ฤดูกาล และยืมตัวต่อไปยังชาร์ลตันแอธเลติก ยิงได้ทั้งสิ้น 3 ประตู
หลังจบฤดูกาล 2016–17 ซาโนโกได้ย้ายไปยังตูลูซ ในลีกเอิง ด้วยสัญญา 3 ปี โดยตลอดเวลาที่เล่นให้กับอาร์เซนอลนั้น ในการแข่งขันจริง ซาโนโกยิงประตูได้แค่ประตูเดียว เป็นการยิงในรายการยูฟ่าแชมเปียนส์ลีก ฤดูกาล 2014–15 นัดที่พบกับโบรุสซีอาดอร์ทมุนท์เท่านั้น
โยเอล กัมเบล
โยเอล กัมเบล  มีชื่อเต็มว่า โยเอล นาตานิเอล กัมเบล ซามูเอลส์  เกิดเมื่อวันที่ 26 มิถุนายน ค.ศ. 1992 ในกรุงซานโฮเซ เป็นนักฟุตบอลชาวคอสตาริกา ปัจจุบันได้เล่นให้กับสโมสรฟุตบอลเลออนในลิกา เอเมเอกิส ประเทศเม็กซิโก ด้วยสัญญายืมตัวจากโฟรซิโนเนกัลโช และทีมชาติคอสตาริกา และได้ย้ายไปเล่นให้กับสปอร์ติงลิสบอน ในปรีไมราลีกา ของโปรตุเกส แบบยืมตัว โดยเล่นในตำแหน่งกองหน้าและปีก เมื่อยิงประตูได้ กัมเบลจะแสดงท่าดีใจด้วยการควักจุกนมขึ้นมาดูดเป็นเอกลักษณ์
กัมเบลถูกทีมอื่นยืมตัวมาตั้งแต่ปี ค.ศ. 2011 จนกระทั่งฟุตบอลโลก 2014 รอบแรก ในนัดที่คอสตาริกาพบกับอุรุกวัย กัมเบลสามารถแสดงผลงานได้ดี เมื่อเป็นฝ่ายยิงได้ 1 ประตู และส่งให้เป็นประตูอีก 1 ครั้ง ผลการแข่งขัน คอสตาริกาเป็นฝ่ายชนะไป 3-1 ทำให้อาร์แซน แวงแกร์ ผู้จัดการทีมอาร์เซนอลในฤดูกาล 2014–15 ได้เรียกตัวกัมเบลกลับคืนสู่ทีมในฐานะกองหน้า
แต่ในต้นปี ค.ศ. 2015 กัมเบลได้ถูกยืมตัวไปเล่นให้กับบิยาร์เรอัลในแบบยืมตัว จนจบฤดูกาลนี้ โดยเป็นหนึ่งในแผนการซื้อตัวกาบรีแยล เปาลิสตา กองหลังชาวบราซิลจากบิยาร์เรอัลมาอาร์เซนอลด้วย
กัมเบล มายิงให้อาร์เซนอลได้เป็นลูกแรกในพรีเมียร์ลีก ในฤดูกาล 2015–16 ในนัดที่ 11 ที่อาร์เซนอลเป็นฝ่ายบุกไปเยือนสวอนซีซิตี ที่สนามลิเบอตีสเตเดียม โดยได้ลงเป็นตัวจริงเนื่องจากทีโอ วอลคอตต์ และอเล็กซ์ ออกซ์เลด-เชมเบอร์ลิน ได้รับบาดเจ็บจากการเล่นลงลีกคัพเมื่อกลางสัปดาห์ก่อนหน้านั้น โดยยิงได้ในนาทีที่ 73 เป็นลูกที่ 3 ทำให้อาร์เซนอลเป็นฝ่ายบุกไปชนะ 0-3
ในช่วงต้นฤดูกาล 2016–17 กัมเบลได้ย้ายไปอยู่กับสปอร์ติงลิสบอนในปรีไมราลีกาของโปรตุเกส ในแบบยืมตัวเป็นเวลาหนึ่งฤดูกาล และหลังเริ่มฤดูกาล 2017–18 ได้เพียง 3 นัด ก่อนการซื้อขายตัวผู้เล่นจะปิดลง กัมเบลก็ได้ย้ายไปเล่นยังเรอัลเบติสอีกครั้งในแบบยืมตัว
โคเอล นาธาเนียล กัมเบย์ ซามูเอลส์
Joel Nathaniel Campbell Samuels
จีเอ็มเอ็ม แซท
ประสิทธิ์ จุลละเกศ
นายประสิทธิ์ จุลละเกศ (5 เมษายน พ.ศ. 2457 - 14 ธันวาคม พ.ศ. 2524) เป็นอดีตรองประธานสภาผู้แทนราษฎรไทย อดีตผู้พิพากษา อดีตสมาชิกสภาผู้แทนราษฎรจังหวัดสงขลา 2 สมัย อดีตสมาชิกวุฒิสภา และอดีตที่ปรึกษานายกรัฐมนตรี
นายประสิทธิ์ จุลละเกศ เกิดเมื่อวันที่ 5 เมษายน พ.ศ. 2457 ณ บ้านตำบลวชิระ อำเภอดุสิต จังหวัดพระนคร เป็นบุตรคนสุดท้องของพระยาอภัยโภคารักษ์ (ชื่น จุลละเกศ) มารดาชื่อ ลำพู อภัยโภคารักษ์ (สกุลเดิม พิศาลบุตร) ซึ่งเป็นธิดาคนโตของเจ้าสัวกิม พิศาลบุตร กับนางตึก พิศาลบุตร และหลานปู่ของพระยาพิศาลศุภผล (ชื่น พิศาลบุตร) สำเร็จการศึกษาระดับชั้นมัธยมศึกษาปีที่ 8 จากโรงเรียนสวนกุหลาบวิทยาลัย จากนั้นได้เข้าศึกษาวิชากฎหมายที่โรงเรียนกฎหมายกระทรวงยุติธรรมซึ่งต่อมาได้โอนไปเป็นคณะนิติศาสตร์และรัฐศาสตร์ จุฬาลงกรณ์มหาวิทยาลัย จนสอบไล่ได้เป็น เนติบัณฑิต ในปี พ.ศ. 2476
นายประสิทธิ์ จุลละเกศ ถึงแก่อนิจกรรมเมื่อวันที่ 14 ธันวาคม พ.ศ. 2524 และได้รับพระราชทานเพลิงศพ ณ เมรุวัดมกุฏกษัตริยาราม เมื่อวันที่ 24 มีนาคม พ.ศ. 2525
ภายหลังสำเร็จการศึกษา นายประสิทธิ์ ได้รับราชการศาลยุติธรรมเช่นเดียวกับพระยาอิศรภักดีธรรมวิเทต กรรมการศาลฎีกา ญาติผู้พี่ข้างฝ่ายบิดา ระหว่างปี พ.ศ. 2480 ถึงปี พ.ศ. 2490 โดยเริ่มทำงานในตำแหน่งผู้พิพากษาในกระทรวงยุติธรรม ก่อนที่จะเลื่อนตำแหน่งเป็น ผู้พิพากษาศาลแพ่ง จนต่อมาได้รับการแต่งตั้งให้ดำรงตำแหน่งผู้พิพากษาศาลจังหวัดพิจิตร และ ผู้พิพากษาศาลจังหวัดสงขลา ตามลำดับ
ประสิทธิ์ เคยดำรงตำแหน่งประธานสภาเทศบาลเมืองสงขลา ก่อนที่จะได้รับการเลือกตั้งเป็นสมาชิกสภาผู้แทนราษฎรจังหวัดสงขลา และได้รับการแต่งตั้งเป็นรองประธานสภาผู้แทนราษฎร รวม 2 สมัย และหัวหน้าคณะผู้แทนไทยในการประชุมสหภาพรัฐสภา ณ กรุงริโอเดอแจไนโร ประเทศบราซิล เมื่อปี พ.ศ. 2501 ต่อมาได้รับการแต่งตั้งให้เป็นสมาชิกวุฒิสภา เมื่อปี พ.ศ. 2511-2514 รวมทั้งได้รับการแต่งตั้งให้ดำรงตำแหน่ง ที่ปรึกษานายกรัฐมนตรี (จอมพล ถนอม กิตติขจร) รวม 2 ครั้ง
ประสิทธิ์ เคยเป็นกรรมการบริหารพรรคธรรมสังคม ในปี พ.ศ. 2517
นายประสิทธิ์ จุลละเกศ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ปกิต พัฒนกุล
ปกิต พัฒนกุล (เกิด 10 มิถุนายน พ.ศ. 2481) อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรกรุงเทพมหานคร 2 สมัย อดีตสมาชิกวุฒิสภา และ อดีตสมาชิกสภาผู้แทนราษฎรแบบบัญชีรายชื่อ
ปกิต พัฒนกุล เกิดเมื่อวันที่ 10 มิถุนายน พ.ศ. 2481 ที่ อำเภอระโนด จังหวัดสงขลา เป็นบุตรของประพนธ์ และอรุณี พัฒนกุล สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยธรรมศาสตร์
อดีตเคยเป็นทนายความ ก่อนที่จะลงรับสมัครเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2529 และได้รับเลือกติดต่อกัน จนถึง พ.ศ. 2531 รวม 2 สมัย
ปกิต เคยได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529
ปกิต ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงมหาดไทย เมื่อ พ.ศ. 2533 ในรัฐบาลพลเอก ชาติชาย ชุณหะวัณ ต่อมา ได้รับการแต่งตั้งเป็นสมาชิกสภานิติบัญญัติแห่งชาติ เมื่อ พ.ศ. 2534 และ สมาชิกวุฒิสภา ใน วุฒิสภาไทย ชุดที่ 7 เมื่อ พ.ศ. 2539
ปกิต ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 53 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมาสุดารัตน์ เกยุราพันธุ์ ลาออก ปกิตจึงได้รับเลื่อนขึ้นมาเป็นแทน
ปกิต พัฒนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
พระเจ้าเปดรูที่ 5 แห่งโปรตุเกส
พระเจ้าเปดรูที่ 5 แห่งโปรตุเกส  (16 กันยายน ค.ศ. 1837 - 11 พฤศจิกายน ค.ศ. 1861) หรือพระนามเต็ม "เปดรู เดอ อัลคานตารา มารีอา เฟอร์นานโด มิเกล ราฟาเอล กอนซากา ซาเวียร์ ฌูเอา อันโตนิโอ ลีโอโปลโด วิทเตอร์ ฟรานซิสโก เดอ อัสซิส จูลีโอ อเมลิโอ" เป็นพระมหากษัตริย์แห่งโปรตุเกสตั้งแต่ ค.ศ. 1853 จนถึง ค.ศ. 1861
ต้นพระชนม์ชีพและการเสด็จขึ้นครองราชย์.
พระเจ้าเปดรูที่ 5 แห่งโปรตุเกส เป็นพระโอรสของสมเด็จพระราชินีนาถมารีอาที่ 2 แห่งโปรตุเกสและพระเจ้าเฟอร์นันโดที่ 2 แห่งโปรตุเกส ในฐานะทายาทในราชบัลลังก์โปรตุเกส พระองค์จึงมีพระอิสสริยศเป็นเจ้าชายรัชทายาทและดยุกแห่งบรากันซาพระองค์ที่ 19
ในฐานะพระมหากษัตริย์พระองค์ทรงทุ่มเทและขยันขันแข็งในการประกอบพระราชกรณีกิจภายใต้คำแนะนำจากพระราชบิดา รัชกาลของพระองค์​​เป็นการวางรากฐานของรัฐโปรตุเกสและโครงสร้างพื้นฐานที่ทำให้ประเทศเข้มแข็ง ภายใต้การปกครองของพระองค์ถนนและทางรถไฟถูกสร้างขึ้นเพื่ออำนวยความสะดวกให้กับประชาชน และมีการปรับปรุงระบบสาธารณสุขให้ดีขึ้น พระองค์ทรงได้รับความนิยมมากขึ้นอีเมื่อมีอหิวาตกโรคระบาดเมื่อ 1853-1856 พระองค์ได้เสด็จไปเยี่ยมราษฎรที่ป่วยในโรงพยาบาลและแจกของขวัญเพื่อปลอบใจผู้ป่วย
พระเจ้าเปดรูที่ 5 และพระพี่น้องของพระองค์ เจ้าชายเฟอร์นันโดแห่งโปรตุเกสและเจ้าชายฌูเอา ดยุกแห่งเบย์รา และสมาชิกราชวงศ์พระองค์อื่น ก็ทรงป่วยเป็นโรคไทฟอยด์หรืออหิวาตกโรคในปี ค.ศ. 1861
พระเจ้าเปดรูที่ 5 ทรงอภิเษกสมรสกับสเตฟานีแห่งโฮเอินโซลเลิร์น-ซิกมาริงเงิน สมเด็จพระราชินีแห่งโปรตุเกสและฟารู พระธิดาองค์โตของเจ้าชายคาร์ล แอนตันแห่งโฮเฮนโซลเลิร์น-ซิกมารินเงนและเจ้าหญิงโจเฌฟีนแห่งบาเดิน ที่กรุงเบอร์ลิน เมื่อ 29 เมษายน 1858 และที่ลิสบอน 18 พฤษภาคม 1858 ชีวิตอภิเษกสมรสของพระองค์ค่อนข้างมีความสุข จนกระทั่งสมเด็จพระราชินีสเตฟานีทรงสวรรคตด้วยโรคคอตีบ การอภิเษกสมรสของพระองค์ไม่มีรัชทายาท ราชบัลลังก์โปรตุเกสจึงถูกส่งต่อไปยังพระเจ้าลูอิสที่ 1 แห่งโปรตุเกสพระอนุชาของพระองค์
มะโมะรุ ฟุจิซะวะ
ประทวน รมยานนท์
นายประทวน รมยานนท์ (8 กุมภาพันธ์ พ.ศ. 2470 - 29 มีนาคม พ.ศ. 2539) อดีตรัฐมนตรีช่วยว่าการกระทรวงคมนาคม 3 สมัย อดีตสมาชิกสภาผู้แทนราษฎรกรุงเทพมหานคร 1 สมัย และ อดีตสมาชิกสภาผู้แทนราษฎรจังหวัดเชียงราย 3 สมัย
ประทวน รมยานนท์ เกิดเมื่อวันที่ 8 กุมภาพันธ์ พ.ศ. 2470 เป็นบุตรของพรรณ กับเฟื่อง รมยายนท์ สำเร็จการศึกษาระดับมัธยมศึกษาตอนต้นจาก โรงเรียนเตรียมอุดมศึกษา และได้รับปริญญาดุษฎีบัณฑิตกิตติมศักดิ์ จากประเทศฟิลิปปินส์
ประทวน รมยานนท์ ถึงแก่อนิจกรรมในขณะที่ดำรงตำแหน่งสมาชิกสภาผู้แทนราษฎร เมื่อวันที่ 29 มีนาคม พ.ศ. 2539 สิริอายุรวม 69 ปี
ประทวน เคยดำรงตำแหน่ง สมาชิกสภาเทศบาลกรุงเทพ ใน พ.ศ. 2500 และ พ.ศ. 2501 รวมถึง สมาชิกสภาจังหวัดพระนคร ในปี พ.ศ. 2511 กับ พ.ศ. 2514 และ สมาชิกสภากรุงเทพมหานคร ใน พ.ศ. 2516 ก่อนที่จะลงรับสมัครเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2518 สังกัด พรรคชาติไทย ซึ่งเป็น 1 ใน 2 ผู้สมัครของพรรค ที่ได้รับเลือกตั้งในครั้งดังกล่าว (อีกหนึ่งคน คือ พันเอกประกอบ ประยูรโภคราช)
ต่อมา ประทวนลงรับสมัครเลือกตั้งสมาชิกสภาผู้แทนราษฎรจังหวัดเชียงราย ในการเลือกตั้ง พ.ศ. 2529 และได้รับเลือกตั้งเรื่อยมา จนถึง พ.ศ. 2538 รวม 3 สมัย
ประทวน ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงคมนาคม 3 สมัย ได้แก่ พ.ศ. 2519 ในรัฐบาลหม่อมราชวงศ์คึกฤทธิ์ ปราโมช, พ.ศ. 2531 และ พ.ศ. 2533 ในรัฐบาลพลเอกชาติชาย ชุณหะวัณ
ประทวน รมยานนท์ ได้รับการเลือกตั้งเป็นสมาชิกสภาผู้แทนราษฎร 4 สมัย คือ
เดมี (อัลบั้ม)
เดมี  คือ สตูดิโออัลบั้มลำดับที่ 4 ของ เดมี โลวาโต ศิลปินเพลงป๊อปชาวอเมริกัน ออกจำหน่ายเมื่อวันที่ 14 พฤษภาคม พ.ศ. 2556 ภายใต้ค่ายเพลงฮอลลีวูดเรคคอร์ด
บีทีเอส (กลุ่มนักร้อง)
บีทีเอส (; หรือ บังทันบอยส์ Bangtan Boys) เป็นบอยแบนด์เกาหลีใต้ ที่ก่อตั้งใน ค.ศ. 2010 และเปิดตัวใน ค.ศ. 2013 สังกัดบิกฮิตเอนเตอร์เทนเมนต์ ประกอบด้วยสมาชิกเจ็ดคนคือ จิน, ชูกา, เจ-โฮป, อาร์เอ็ม, จีมิน, วี และจ็องกุก สมาชิกของวงร่วมเขียนและร่วมผลิตตามตัวตนของพวกเขา โดยดั้งเดิมเป็นวงฮิปฮอป แนวเพลงของพวกเขาค่อย ๆ พัฒนาให้เข้ากับแนวเพลงหลากหลายแนว เนื้อเพลงมักพูดถึงสุขภาพทางจิต, ปัญหาของวัยเยาว์–นักเรียนและการก้าวผ่านวัย, ความสูญเสีย, การเดินทางสู่การรักตนเอง และการแยกอยู่ตัวคนเดียว (individualism) ผลงานพวกของเขายังอ้างอิงถึงวรรณกรรม, ปรัชญา, แนวคิดทางจิตวิทยา รวมถึงเนื้อเรื่องเกี่ยวกับจักรวาลคู่ขนานอยู่บ่อยครั้ง
ในตอนแรกนั้น บังทันบอยส์เป็นโครงการฮิปฮอปที่จะมีแนวคิดคล้ายกับ 1TYM คือเป็นวงฮิปฮอปที่มีแต่ท่อนแร็ป ไม่ใช่วงฮิปฮอปไอดอลที่มีการร้องแร็ปและเต้น ซึ่งมีโอกาสจะได้ปล่อยผลงานตั้งแต่ปี 2010 แต่เนื่องจากมีสมาชิกบางส่วนถอนตัวออกไป ทำให้ทุกอย่างถูกเลื่อนออกไปโดยไม่มีกำหนด เหลือแค่แร็ปมอนสเตอร์เพียงคนเดียวที่เป็นสมาชิกที่ได้รับการวางตัวในวงนี้ตั้งแต่แรก หลังจากนั้นโปรดิวเซอร์บังชีฮยอกได้เปิดทดสอบความสามารถ HIT IT เพื่อหาสมาชิกใหม่ในโปรเจกต์ฮิปฮอปบังทันโซนยอนดัน ซึ่งทำให้ได้พบกับชูกา ซึ่งเคยเป็นแร็ปเปอร์ใต้ดินมาก่อน ส่วนเจ-โฮปนั้นก็เป็นนักเต้นที่ค่อนข้างโดดเด่นจากเมืองควังจู ทั้ง 3 คนได้กลายมาเป็นสมาชิกกลุ่มแรกของวง หลังจากนั้น วี มาทดสอบความสามารถที่ BigHit ผ่านการทดสอบความสามารถด้วยการร้องเพลงและได้เข้าร่วมทีมซึ่งในขณะนั้นได้ฟอร์มวงมาระยะหนึ่งแล้ว(ใช้เวลาในการฟอร์มวง 3 ปี) จองกุกที่ไม่ผ่านการทดสอบความสามารถในรายการ Superstar K2 ที่พูซาน แต่ได้รับความสนใจจากหลายบริษัทในขณะนั้น ซึ่งจองกุกได้เลือกเข้ามาเป็นเด็กฝึกที่ BigHit จนได้เป็นส่วนหนึ่งในโปรเจกต์บังทันตั้งแต่นั้นมา จินได้รับการแคสติ้งขณะเดินทางไปเรียนและได้เข้าเป็นเด็กฝึกพร้อมกับจองกุก ส่วนจีมินนั้นเข้ามาทดสอบความสามารถตามคำแนะนำของครูสอนเต้นจนได้เป็นนักร้องฝึกหัดของค่ายอยู่ก่อนแล้ว และได้ผ่านการคัดเลือกเป็นสมาชิกวงเป็นคนสุดท้าย เจ-โฮปปรากฏตัวครั้งแรกในรายการเพลงผ่านผลงานเดี่ยวของโจควอน 2AM ซิงเกิลชื่อ 'Animal' โดยมีเจ-โฮปมาร่วมฟีทในท่อนแร็ปของเพลง นอกจากนั้นในมิวสิกวิดีโอเพลง I'm Da One ของโจควอนก็มี จิน วี เจ-โฮป จองกุก และชูก้า ก็ปรากฏอยู่ในมิวสิกวิดีโอเช่นกัน ก่อนช่วงคริสต์มาสปี 2012 พังทันได้ทำเพลงชื่อ "A Typical Trainee's Christmas" เพื่อความสนุกและหวังว่าจะได้เปิดตัว ซึ่งเพลงนี้เป็นเพลงที่พวกเขาร้องและแต่งเอง ในเดือนธันวาคมปี 2012 ได้มีการปล่อยคลิป Let's Introduce BANGTAN ROOM ซึ่งเป็นคลิปการแร็ปของแร็ปมอนสเตอร์เพื่อแนะนำสมาชิกคนแรก จิน บังชีฮยอกได้รีมิกซ์ "A Typical Trainee's Christmas" และปล่อยเทปรีมิกซ์ออกมา เดือนมกราคม 2013 ได้มีการเปิดเผยคลิปการทำเพลงของชูก้าและคลิปการซ้อมเต้นของจีมิน แต่ไม่ได้เปิดเผยหน้าตาแต่อย่างใด ในช่วงแรกนั้นมีเพียงแร็ปมอนสเตอร์และจินที่เปิดเผยหน้าตาและได้ทำคลิป BTS'log เดือนกุมภาพันธ์ 2013 มีการปล่อยคลิปการซ้อมเต้นของจองกุก และปล่อย MV เพลง 'Graduation Song' ที่ร้องโดยจองกุก จีมิน เจ-โฮป หลังจากนั้นได้มีการปล่อยคลิป BTS'log มากมายและได้เปิดเผยสมาชิกที่เหลืออีก 6 คน
อัลบัมแรกของพวกเขาสำหรับซีรีส์ "School Trilogy" มีชื่ออัลบัมว่า 2 Cool 4 Skool ที่จะปล่อยออกมาในวันที่ 12 มิถุนายน 2013 พร้อมกับเพลงไทเทิลคือ No More Dream,ซึ่งมิวสิกวิดีโอได้ปล่อยออกมาก่อนหน้านั้น 1 วัน ในวันที่ 9 กรกฎาคม 2013 พวกเขาได้ประกาศชื่อแฟนคลับอย่างเป็นทางการในชื่อ ARMY ซึ่งย่อมาจาก Adorable Representative M.C for Youth สามเดือนหลังจากเปิดตัว
พวกเขาได้ออกมาประกาศว่าจะกลับมาแสดงส่วนที่สองของซีรีส์ School Trilogy ในวันที่ 11 กันยายน พังทันก็ได้ปล่อยมินิอัลบัม O!RUL8,2? ซึ่งมีไทเทิลแทร็กคือ N.O และมิวสิกวิดีโอจะปล่อยในวันที่ 10 กันยายน
ในวันที่ 9 ธันวาคม 2013 ชูกา (มิน ยุน-กี) ได้รับการผ่าตัดไส้ติ่ง ในขณะที่พวกเขากำลังโฆษณาประชาสัมพันธ์ที่ญี่ปุ่น โดยเขาได้บินกลับมารักษาตัวและผ่าตัดที่เกาหลี ดังนั้น เขาจึงไม่สามารถเข้าร่วมในกีฬาสีไอดอลปี 2014 ของ SBS และการแสดง MBC Gayo Daejejeun year-end performances กับสมาชิกของเขา
ส่วนที่สามของซีรีส์ School Trilogy คือมินิอัลบัม Skool Luv Affair ซึ่งปล่อยออกมาในวันที่ 12 กุมภาพันธ์ 2014 โดยมีไทเทิลแทร็กคือ Boy In Luv และมิวสิกวิดีโอปล่อยในวันที่ 11 กุมภาพันธ์ และพวกเขาก็กลับมาร้องเพลงในอัลบัมคือเพลง Just One Day ซึ่งปล่อยออกมาในวันที่ 6 เมษายน ในวันที่ 23 เมษายน พวกเขายังได้มีการเปิดตัวอัลบัม 2 Cool 4 Skool เพลง No More Dream ฉบับญี่ปุ่นอีกด้วย
เมื่อวันที่ 14 มิถุนายน พวกเขาได้เข้าร่วม Bridge to Korea Festival in Russia เพื่อส่งเสริมการท่องเที่ยวระหว่างสองประเทศ ที่นั่น พวกเขาได้เป็นกรรมการในการประกวด K-POP Cover Dance และก็ยังได้ขึ้นแสดงต่อหน้าผู้มารับชมกว่า 10,000 คน.และพวกเขายังได้เข้าร่วมงาน KCON in Los Angeles ร่วมกับ Girls 'Generation และศิลปินอื่น ๆ อย่างคับคั่งในวันที่ 10 สิงหาคม 2014
เมื่อวันที่ 19 สิงหาคม พวกเขาได้ปล่อยมิวสิกวิดีโอสำหรับการกลับมาในชื่อ Danger จากอัลบัมเต็มอัลบัมแรกของพวกเขา อัลบัม Dark &amp; Wild ขายได้มากกว่า 109,098 อัลบัม พวกเขายังได้กลับมาร้องเพลงในอัลบัม War Of Hormone ซึ่งเป็นเพลงในอัลบัม Dark &amp; Wild และได้ปล่อยออกมาในวันที่ 21 ตุลาคม 2014 และพวกเขายังได้โฆษณาประชาสัมพันธ์ที่ญี่ปุ่นต่อ โดยเป็นอัลบัมสตูดิโออัลบัมแรกที่มีชื่อว่า Wake Up ในวันที่ 24 ธันวาคม อัลบัมนี้ไม่ได้มีแต่เพลงฉบับญี่ปุ่นของพวกเขาเท่านั้น แต่ยังรวมไปถึงเพลง Wake Up และ The Star อีกด้วย.
พวกเขายังได้รับรางวัลและขึ้นแสดงที่ Mnet Asian Music Awards red carpet event และได้ร่วมทีมกับ Block B ในการแสดงอีกด้วย และพวกเขายังมีการจัดทัวร์คอนเสิร์ตอีกด้วยภายใต้ชื่อ 2014บีทีเอส Live Trilogy – Episode II: The Red Bullet ตลอดเดือนตุลาคม พฤศจิกายน และธันวาคม พวกเขาได้ไปจัดแสดงที่เกาหลี ฟิลิปปินส์ สิงคโปร์ ญี่ปุ่น ไทย และมาเลเซีย
2015-ปัจจุบัน.
ตั้งแต่วันที่ 10-19 กุมภาพันธ์ พวกเขาก็ได้จัดคอนเสิร์ตทัวร์ญี่ปุ่น Wake Up: Open Your Eyes โดยพวกเขาได้ไปจัดที่โตเกียว โอซะกะ นะโงะยะ และฟุกุโอกะ โดยมีผู้มาชมการแสดงมากกว่า 25,000 คน เมื่อวันที่ 20 มีนาคม แร็ปมอนสเตอร์ (คิม นัมจุน) ได้ปล่อย Mix Tape ของเขา และได้ปล่อยมิวสิกวิดีโอสามตัว คือ เพลง "Awakening (각성) " "Do You" and "Joke (농담)" และเมื่อวันที่ 28 มีนาคม พวกเขาก็ได้จัดคอนเสิร์ตเดี่ยวที่เกาหลีภายใต้ชื่อบีทีเอส Live Trilogy – Episode 1:บีทีเอส Begins
The Most Beautiful Moment In Life Part 1 (화양연화 pt.1) ได้ปล่อยออกมาในวันที่ 29 เมษายน 2015 และได้ถูกระบุโดย Fuse ในการจัดอันดับ 27 อัลบัมที่ดีที่สุด และเป็นอัลบัมเกาหลีอัลบัมเดียวที่ติดอันดับ เมื่อวันที่ 5 พฤษภาคม 2015 เพลงไทเทิล I Need U ของพวกเขาก็ได้รางวัลที่ 1 ในรายการ SBS MTV's The Show โดยเป็นรางวัลแรกตั้งแต่เปิดตัวมา และอัลบัม The Most Beautiful Moment In Life Part 1 (화양연화 pt.1) มียอดขายกว่า 180,000 อัลบัมหลังจากที่ปล่อยออกมา
ในวันที่ 4 มิถุนายน 2015 พวกเขาได้ปล่อยอัลบัมฉบับญี่ปุ่นที่สี่ของพวกเขา For You เพื่อเฉลิมฉลองครบรอบ 1 ปีของการเปิดตัวที่ญี่ปุ่น และมิวสิกวิดีโอก็ได้ปล่อยออกมาในวันเดียวกัน และอัลบัมนี้ก็ได้ทะยานขึ้นไปสู่ลำดับต้นของชาร์ต Oricon's daily chart และมียอดจำหน่าย 42,611 ภายในวันแรกที่ปล่อยออกมา เมื่อวันที่ 23 มิถุนายน พวกเขาก็ได้ปล่อยมิวสิกวิดีโอสำหรับการโฆษณาประชาสัมพันธ์อัลบัม The Most Beautiful Moment In Life Part 1 (화양연화 pt.1) คือเพลง Dope ซึ่งยอดวิวในยูทูปทะลุ 1,000,000 หลังจากปล่อยออกมาได้แค่ 15 ชั่วโมง และเพลง Dope ได้ขึ้นชาร์ตที่ 3 ของ Billboard's World Digital Chart แม้ว่าจะปล่อยออกมาเมื่อสองเดือนก่อน&lt;br&gt; พวกเขาได้จัดเวิร์ลทัวร์ที่มีชื่อว่า 2015 Live Trilogy Episode II: The Red Bullet ซึ่งได้จัดที่ประเทศมาเลเซีย ลาตินอเมริกา ออสเตรเลีย สหรัฐอเมริกาและจบลงในฮ่องกงเมื่อวันที่ 29 สิงหาคม อีกทั้งพวกเขายังได้เข้าร่วม 2015 Summer Sonic Festival tour ณ ประเทศญี่ปุ่น ในวันที่ 15-16 สิงหาคม จัดที่ Tokyo's QVC Marine Field และที่โอซาก้าตามลำดับ
เมื่อวันที่ 8 กันยายน ต้นสังกัดได้ออกมาประกาศว่า พวกเขาจะผลิตภาคต่อของ The Most Beautiful Moment In Life ใน Life Album 30 พฤศจิกายน พวกเขาได้จัดทัวร์คอนเสิร์ต 3 วัน The Most Beautiful Moment in Life: On Stage ตั้งแต่วันที่ 27-29 พฤศจิกายน ซึ่งได้เปิดตัวเพลง Run ซึ่งเป็นซิงเกิลใหม่ในระหว่างการแสดงด้วย เมื่อวันที่ 19 ตุลาคม พวกเขาได้เป็นตัวแทนของแบรนด์กีฬา Pumaอีกด้วย และได้ปล่อย I Need U ฉบับญี่ปุ่นในวันที่ 8 ธันวาคม
ในเดือนมกราคมปี 2016 พวกเขาได้ร่วมงานกับ Nexon และ Nexon ได้ออกมาประกาศว่า พวกเขาจะได้เป็นตัวละครในเกมเล่นตามบทบาท Elsword อีกด้วย และพวกเขายังได้รับเลือกเป็นนายแบบให้ SK Telecom company ในเดือนกุมภาพันธ์ และ พวกเขายังได้ปล่อยเพลง Run ฉบับญี่ปุ่นออกมาในวันที่ 15 มีนาคม 2016 ในวันที่ 2 พฤษภาคม ที่ผ่านมา พวกเขาได้ปล่อยอัลบัมรวมเพลงที่มีชื่อว่า The Most Beautiful Moment In Life : Young Forever (화양연화 Young Forever) ออกมา โดยภายในอัลบัมประกอบไปด้วยเพลงจากอัลบัม The Most Beautiful Moment In Life Part 1 &amp; 2 ในปี 2014 บางเพลง เพลงใหม่และเพลงที่ถูกปรับแต่งใหม่อีกมากมาย รวมทั้งได้ปล่อยมิวสิกวีดิโออีก 2 เพลง ได้แก่ "FIRE (불타오르네)" ในวันที่ 1 พฤษภาคม 2016 และ "Save Me" ในวันที่ 15 พฤษภาคม 2016 ต่อมาในวันที่ 15 สิงหาคม 2016 ชูกา (มิน ยุน-กี) ได้ปล่อยมิกซ์เทปของเขาภายใต้ชื่อ AGUST D ซึ่งสามารถเข้าไปฟังได้ที่ Soundcloud ของบีทีเอส โดยมิกซ์เทปนี้ไม่ได้มีการปล่อยออกมาเป็นอัลบัม และปล่อยมิวสิกวิดีโอ 2 เพลง ได้แก่ "AGUST D" ในวันที่ 15 สิงหาคม 2016 และ "Give It To Me" ในวันที่ 18 สิงหาคม 2016 ซึ่งชื่อของพังทันโซ-นย็อนดันก็เริ่มเป็นที่รู้จักมากขึ้น รวมทั้งตัวพังทันโซ-นย็อนดันเองก็ได้รับความรักจากแฟนคลับตลอดมา มีการสะสมฐานแฟนคลับเพิ่มขึ้นเรื่อยๆ ทั้งชาวเกาหลีและต่างชาติ จนในวันที่ 22 กันยายน 2016 ช่องของบีทีเอส ใน V app ก็มีผู้ติดตามครบ 3 ล้านคนรวมไปถึง twitter ส่วนตัวของพังทันโซ-นย็อนดันก็มีผู้ติดตามครบ 3 ล้านคนเป็นที่เรียบร้อย อัลบัมเต็มชุดที่ 2 WINGS ได้ทุกปล่อยออกมาในวันที่ 10 ตุลาคม 2016 และได้รับการตอบรับจากแฟนคลับเป็นอย่างดี โดยอัลบัมนี้มียอดการจองสูงถึง 500,000 อัลบัม หลังจากมีการเปิดให้สั่งจอง และในวันที่ 9 ตุลาคม 2016 (ยึดวันที่ปล่อยจากช่องของ Big Hit Entertainment) ทางต้นสังกัดได้ปล่อยมิวสิกวิดีโอ "피 땀 눈물 (Blood Sweat &amp; Tears)" ภายใต้ช่อง ibighit และได้มีการยุติสัญญากับทาง 1theK อย่างเป็นทางการ โดยทุกเพลงที่อยู่ในอัลบัมได้ทำการ All Kill หลังจากปล่อยดิจิทัลเซลล์ออกมาเพียง 1 ชั่วโมง 30 นาที และมิวสิกวิดีโอยังมียอดเข้าชมที่พุ่งทะยานสูงถึง 6,347,505 การเข้าชม ภายในเวลาเพียง 24 ชั่วโมง โดยได้ทำลายสถิติยอดเข้าชมสูงสุดของ K-Pop Group MV บน Youtube และมียอดเข้าชม 10,018,179 การเข้าชม ภายในเวลาเพียง 41 ชั่วโมงและในวันที่ 13 กุมภาพันธ์ 2560 ช่อง ibighit ได้ปล่อยมิวสิกวิดีโอ " SPRING DAY "โดยได้ทำลายสถิติยอดเข้าชมภายใน 24 ชั่วโมง ของเพลง "피 땀 눈물 (Blood Sweat &amp; Tears)" ได้ยอดเข้าชมไปประมาณ 9,800,000 ครั้งในวันที่ 14 กุมภาพันธ์ 2560 ได้มีการวางจำหน่ายมินิอัลบัมที่ 7 มีชื่อว่า "WINGS:YOU NEVER WALK ALONE" โดยอัลบัมนี้เป็นการสรุปเนื้อเรื่องที่ไม่ได้กล่าวถึงในอัลบัมเต็มชุดที่ 2 (WINGS) อย่างเป็นทางการ แล้วในวันที่ 19 กุมภาพันธ์ ได้มีการปล่อยมิวสิกวิดีโอ " NOT TODAY " ผ่านช่องทางการ และได้ทุบสถิติอีกครั้งสำหรับจำนวนยอดเข้าชมภายใน 24 ชั่วโมง โดยภายในช่วงเวลานั้น ได้ยอดเข้าชมรวมประมาณ 10,900,000 การเข้าชม แล้วก็ทำลายสถิติทะลุ 10 ล้านการเข้าชมเร็วที่สุด ใช้เวลาไปประมาณ 20 ชั่วโมงเท่านั้น
ในเดือนตุลาคมปี 2022 บิกฮิตมิวสิกประกาศอย่างเป็นทางการว่าสมาชิกวงจะทยอยเข้ากรมเกณฑ์ทหารตามกฎหมายของเกาหลีใต้ ที่กำหนดให้ชายเกาหลีใต้ทุกๆ คน ที่มีอายุ 18-28 ปี ต้องเข้ารับราชการทหารเป็นเวลาอย่างน้อย 18 เดือน โดยสำหรับสมาชิกวง BTS นั้นจะต้องเข้ารับราชการทหารเป็นเวลา 2 ปี โดยสมาชิกวงนั้นได้รับการผ่อนผันในปี 2020 ที่รัฐสภาเกาหลีใต้ได้ผ่านกฎหมายอนุญาตให้ศิลปินที่ส่งเสริมภาพลักษณ์ของประเทศสามารถผ่อนผันการเกณฑ์ทหารได้จนถึงอายุ 30 ปี ซึ่งประเด็นเรื่องของการเกณฑ์ทหารก็มาเป็นประเด็นอีกครั้งในเมื่อ จิน สมาชิกวงที่มีอายุมากที่สุดได้อายุครบ 30 ปีในเดือนธันวาคม 2022 เท่ากับว่าเขาจะหมดสิทธิ์ในการผ่อนผันเกณฑ์ทหาร โดยจินจะเป็นสมาชิกคนแรกที่เข้ารับราชการทหาร โดยจะปล่อยผลงานโซโล่ออกมาก่อนในปลายเดือนตุลาคม 2022 และทำกิจกรรมโปรโมตส่งท้ายก่อนเข้ากรม ส่วนสมาชิกคนอื่น ชูก้า อาร์เอ็ม เจโฮป จีมิน วี และจองกุก ก็จะเข้ารับราชการทหารตามเวลาที่เหมาะสม โดยบิกฮิตมิวสิกก็ประกาศว่ามีแผนจะกลับมารวมวงอีกครั้งในปี 2025